 Na FARHIYA HUSSEIN WENYEJI katika kijiji cha mashinani cha Shakahola wamefichua kwamba licha ya kutoa habari kuhusu shughuli za kutiliwa shaka kwenye ardhi inayodaiwa kumilikiwa na Paul Mackenzie, mamlaka iliwapuuza. Haya yamejiri huku makachero wakiendelea kufukua miili kutoka kwenye shamba hilo kubwa. Huku ikibainika kuwa ripoti ziliandikishwa tangu 2020, maswali tele yamezuka kuhusu ni kwa nini polisi hawakuchukua hatua hata baada ya kupokea ripoti na ni vipi vifo na shughuli hizo ziliendelea bila kugunduliwa. Mnamo Ijumaa, makamanda wote wa polisi katika Kaunti ya Kilifi walibadilishwa ili kuruhusu uchunguzi wa kina kuhusu dhehebu hilo la kidini lenye mafunzo ya kupotosha. Waziri wa Usalama wa Ndani Kithure Kindiki alitangaza mabadiliko hayo ya makamanda Ijumaa alipozuru eneo hilo kwa mara ya pili wiki iliyopita. Waziri Kindiki alisema makamanda hao walijumuisha viwango vyote na huduma zote kuanzia viwango vya kata, kaunti ndogo na kaunti, Idara ya Uchunguzi kuhusu Uhalifu (DCI) Huduma ya Polisi Nchini (NPS na Huduma ya Ujasusi (NIS).   You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  